b"\n_START_ARTICLE_\nIt's No Secret\n_START_SECTION_\nOzadje\n_START_PARAGRAPH_\nPesem\xc2\xa0\xc2\xbbIt's No Secret\xc2\xab\xc2\xa0so nameravali izdati povsod po svetu, a so jo nazadnje nadomestili s singlom\xc2\xa0\xc2\xbbHand on Your Heart\xc2\xab, izdanim leta 1989. Fotografijo iz posnetka, ki so ga nameravali izdati kot videospot pesmi\xc2\xa0\xc2\xbbIt's No Secret\xc2\xab, so uporabili za naslovnico pesmi\xc2\xa0\xc2\xbbHand on Your Heart\xc2\xab, pesem samo pa so leta 1989 izdali kot B-stran singla\xc2\xa0\xc2\xbbWouldn't Change a Thing\xc2\xab._NEWLINE_Kylie Minogue je pesem\xc2\xa0\xc2\xbbIt's No Secret\xc2\xab\xc2\xa0promovirala z nastopi na televiziji, na primer v britanski televizijski oddaji Live at the Hippodrome in ameri\xc5\xa1kih oddajah The Arsenio Hall Show in Club MTV.\n_START_SECTION_\nDose\xc5\xbeki na lestvicah\n_START_PARAGRAPH_\nPesem\xc2\xa0\xc2\xbbIt's No Secret\xc2\xab\xc2\xa0komercialno ni bila najbolj uspe\xc5\xa1na. Debitirala je na sedemin\xc5\xa1tiridesetem mestu novozelandske glasbene lestvice, kjer je ostala samo en teden. Poleg tega je zasedla sedemintrideseto mesto na lestvici Billboard Hot 100 in \xc4\x8detrto mesto na japonski lestvici.\n_START_SECTION_\nVideospot\n_START_PARAGRAPH_\nVideospot za pesem\xc2\xa0\xc2\xbbIt's No Secret\xc2\xab\xc2\xa0so posneli v Port Douglasu, Queensland. Pri\xc4\x8dne se s Kylie Minogue, ki stoji za kuhinjsko mizo, zraven nje pa stoji njen fant, ki jo prosi za denar. Kasneje ga zaloti na zmenku z drugim dekletom. Nato se pojavi v prizoru, v katerem odide z vlaka in se v majici brez naramnic ter kavbojkah izgubi med mno\xc5\xbeico. V naslednjem prizoru je nastanjena v neki hi\xc5\xa1ici ob pla\xc5\xbei in poje ob fotografiji svojega biv\xc5\xa1ega fanta; v naslednjih prizorih sedi zraven slapa, oble\xc4\x8dena v ve\xc4\x8derno obleko - te prizore so posneli v hotelu Mirage v Port Douglasu - in nazadnje \xc5\xa1e na pla\xc5\xbei."